Public procurement notice: Contract Notice
Published: 2024-09-24
Region: EL304
Contract type: Supplies
Procedure: Open procedure
CPV classification: 30200000 | 48730000: Security software package | 48731000: File-security software package | 48732000: Data-security software package | 72246000
Estimated value: 82393548.39 EUR
Submission deadline: 2024-09-30
Award criteria: quality, price
EU fund: eu-funds

Technical requirements: Η διαχείριση κινδύνων στον Κυβερνοχώρο είναι μια δυναμικά μεταβαλλόμενη διαδικασία, βρίσκεται σε συνεχή εξέλιξη και μεταβάλλεται σύμφωνα με το εκάστοτε περιβάλλον απειλών. Η απεικόνιση της εξέλιξης του περιβάλλοντος Κυβερνοασφάλειας τα τελευταία δέκα χρόνια εμφανίζει ξεκάθαρα την ανάγκη για μια ολιστική προσέγγιση, που εστιάζει στην πρόληψη ώστε να βελτιστοποιηθεί η κυβερνοανθεκτικότητα των οργανισμών.
Ως βασική συνιστώσα της στρατηγικής για τη διαμόρφωση του ψηφιακού μέλλοντος της Ευρώπης, του σχεδίου ανάκαμψης για την Ευρώπη και της στρατηγικής της ΕΕ για την Ασφάλεια, η στρατηγική για την κυβερνοασφάλεια θα ενισχύσει τη συλλογική ανθεκτικότητα της Ευρώπης έναντι των κυβερνοαπειλών και θα διασφαλίσει ότι όλοι οι πολίτες και οι επιχειρήσεις θα μπορούν να επωφεληθούν πλήρως από αξιόπιστες υπηρεσίες και αξιόπιστα ψηφιακά εργαλεία. Είτε πρόκειται για τις συνδεδεμένες συσκευές και το δίκτυο ηλεκτρικής ενέργειας είτε για τις τράπεζες, τα αεροπλάνα, τις δημόσιες διοικήσεις και τα νοσοκομεία που χρησιμοποιούν ή από τα οποία εξυπηρετούνται οι Ευρωπαίοι, τους αξίζει να το πράττουν έχοντας τη βεβαιότητα ότι θα προστατεύονται από τις κυβερνοαπειλές.
Στο πλαίσιο αυτό εκπονήθηκε η στρατηγική της ΕΕ για την κυβερνοασφάλεια που δίνει στην ΕΕ τη δυνατότητα να ενισχύσει τον ηγετικό της ρόλο όσον αφορά τους διεθνείς κανόνες και τα διεθνή πρότυπα στον κυβερνοχώρο και να εντείνει τη συνεργασία με εταίρους σε ολόκληρο τον κόσμο για την προώθηση ενός παγκόσμιου, ανοικτού, σταθερού και ασφαλούς κυβερνοχώρου, βασισμένου στο κράτος δικαίου, τα ανθρώπινα δικαιώματα, τις θεμελιώδεις ελευθερίες και τις δημοκρατικές αξίες.
(παρ. 1.3 και ΠΑΡΑΡΤΗΜΑ Ι).
Ο Ανάδοχος θα παρέχει τις υπηρεσίες του Κατά κύριο λόγο η ΓΓΠΣΨΔ, η ΗΔΙΚΑ, το ΚΤΗΜΑΤΟΛΟΓΙΟ, το ΕΔΥΤΕ αλλά και όποια άλλα σημεία απαιτηθούν με βάση τις ανάγκες του έργου σύμφωνα με τη Διακήρυξη.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι παροχή υπηρεσιών σχετικά με την κυβερνοασφάλεια, προμήθεια έτοιμου λογισμικού και ανάπτυξη και υποστήριξη εφαρμογών λογισμικού.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης.(παρ. 2.2.4 της Διακήρυξης).
Όσον αφορά στην τεχνική και επαγγελματική ικανότητα για το Τμήμα 1, οι οικονομικοί φορείς θα πρέπει να πληρούν και να τεκμηριώνουν επαρκώς, με ποινή αποκλεισμού, τις παρακάτω ελάχιστες προϋποθέσεις συμμετοχής, στο Διαγωνισμό.
α) Κατά τα τελευταία πέντε (5) έτη (2023-2022-2021-2020-2019) να έχουν ολοκληρώσει επιτυχώς τουλάχιστον τρία (3) αντίστοιχα έργα συνολικού προϋπολογισμού μεγαλύτερου ή ίσου με 1.000.000 Ευρώ που να περιλαμβάνουν αθροιστικά το σύνολο των παρακάτω αντικειμένων:
•	Υπηρεσίες αξιολόγησης και βελτίωσης του επιπέδου ασφάλειας πληροφοριών.
•	Διενέργεια ελέγχων διείσδυσης εξωτερικών δικτύων ή/και ελέγχων εφαρμογών Ιστού ή/και ελέγχων φυσικής ασφάλειας ή/και ελέγχων διαρροής δεδομένων
•	Την υλοποίηση ή προμήθεια ή συντήρηση λύσης Μηχανισμού Ελέγχου Πρόσβασης Χρηστών Πολλαπλών Παραγόντων (MFA).
•	Υλοποίηση ή προμήθεια ή συντήρηση λύσης δημιουργίας αντιγράφων ασφαλείας σε δίσκο Backup με Logical Air Gap ή σε ταινίες με Physical Air Gap – True Air Gap
•	Υλοποίηση ή προμήθεια ή συντήρηση λύσης mail security ή EDR
Ένα έργο δύναται να καλύπτει περισσότερες από μία από τις παραπάνω κατηγορίες.
Σε περίπτωση συμμετοχής σε ένωση ή κοινοπραξία, λαμβάνεται υπόψη μόνο το ποσοστό που αντιστοιχεί στη συμμετοχή του. 
β) να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από τα ακόλουθα βασικά στελέχη (key experts):
•	έναν (1) Υπεύθυνο Έργου, 
•	έναν (1) αναπληρωτή Υπεύθυνο Έργου, 
•	τρία (3) στελέχη Πληροφορικής, 
•	δύο (2) Ειδικούς Ασφάλειας Πληροφοριακών Συστημάτων, 
•	Έναν υπεύθυνο σχεδιασμού και υλοποίησης, 
Tα φυσικά πρόσωπα που δηλώνονται από τον προσφέροντα στην Ομάδα Έργου δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων.
Επισημαίνεται ότι σε περίπτωση που ο υποψήφιος Ανάδοχος αποτελεί Ένωση / Κοινοπραξία, επιτρέπεται η μερική κάλυψη των προϋποθέσεων από τα Μέλη της, αρκεί όμως συνολικά αθροιστικά να καλύπτονται όλες.
(παρ. 2.2.6.1 και 2.2.6.2 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το εκατό τοις εκατό (100%) του προϋπολογισμού του τμήματος ή των τμημάτων για το/τα οποίο/οποία υποβάλλει προσφορά.
Σε περίπτωση ένωσης οικονομικών φορέων, η παραπάνω απαίτηση καλύπτεται αθροιστικά από τα μέλη της ένωσης.
(παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν: 
α) Πρότυπο διαχείρισης ποιότητας ISO 9001:2015 ή ισοδύναμο.
β) Πρότυπο διαχείρισης ασφάλειας πληροφοριών ISO 27001:2022 ή ισοδύναμο.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται από κάθε μέλος της ένωσης.
(παρ. 2.2.7 της Διακήρυξης)